MA – Rusfri Trafikk

MA – Rusfri Trafikk er en frivillig, medlemsbasert trafikksikkerhetsorganisasjon. Den arbeider for Nullvisjonen, og hovedmålet er at ingen skal dø eller bli skadet som følge av rus i trafikken. Navnedelen "MA" viser tilbake til organisasjonens opprinnelige navn, som var "Motorførernes Avholdsforbund".

MA – Rusfri Trafikk jobber med trafikksikkerhetstiltak. Dets strategiplan 2022–2026 ble vedtatt på landsmøtet i juni 2022. 

Organisasjonen ble stiftet 26. oktober 1928 som en avholdsorganisasjon for bileiere. I dag er det ingen krav til totalavhold hos medlemmene eller de ansatte, men alt som foregår innenfor organisasjonens rammer er rusfritt.

MA gir ut medlemsbladet Motorføreren fem ganger i året.

Generalsekretær i MA – Rusfri Trafikk er Anders Skavdal Havdal. Organisasjonens styreleder er Annette Jensen.

MA – Rusfri Trafikk er tilknyttet ungdomsorganisasjonen Ung i trafikken – Ingen venner å miste.

Eksterne lenker



Kategori:Norske motororganisasjoner
Kategori:Organisasjoner etablert i 1928
Kategori:Trafikksikkerhet